૧૯૬૯માં જૂનાગઢ જૂનીયર ચેમ્બર એજયુકેશન ટ્રસ્ટની સ્થાપના કરી કોમર્સ કોલેજની માન્યતા મેળવી એ વખતે ટ્રસ્ટ પાસે કોઇ મોટી રકમ કે મકાન ન હતુ ત્યારે સરદાર પટેલના બાવલા પાસે આવેલ મહાવીર વિનય મંદિરની બિલ્ડીંગ ભાડે લેવાઇ હતી અને કોલેજમાં વિદ્યાર્થીઓની પ્રવેશ પ્રક્રિયા શરૂ કરવાની સાથે એક જ વર્ષમાં ૪૫૦ વિદ્યાર્થીઓ કોલેજમાં પ્રવેશ મેળવતા નાનજીભાઇ સહિત ટ્રસ્ટી મંડળે વિદ્યાર્થીઓને સર્વોતમ શિક્ષણની સુવિધા સારી મળે તે હેતુ થી કવોલીફાઇડ ચુનંદા શિક્ષણ સ્ટાફની ભરતી કરી અને કોલેજમાટે બિલ્ડીંગની વ્યવસ્થા પણ આરંભી દીધી હતી.